Diari Oficial de la Generalitat Valenciana


Sumari del DOGV 3637, del 01-12-1999 (1999/9895)

RESOLUCIÓ de 7 d'octubre de 1999, de la Direcció General de Funció Pública, per la qual s'executa la sentència número 2025/1999 dictada per la Sala Social del Tribunal Superior de Justícia de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3637

Data del DOGV
:   01-12-1999

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1999/9895


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 7 d'octubre de 1999, de la Direcció General de Funció Pública, per la qual s'executa la sentència número 2025/1999 dictada per la Sala Social del Tribunal Superior de Justícia de la Comunitat Valenciana. [1999/M9895]
  
Vista la sentència número 2025 de data 10 de juny de 1999, dictada per la Sala Social del Tribunal Superior de Justícia de la Comunitat Valenciana, en el recurs de súplica número 3257 de 1996, interposat contra la sentència de data 31 de maig de 1996, dictada pel Jutjat Social número 8 de València, en les actuacions 15394/1995, seguides per reconeixement de dret, a instància de la senyora María Ángeles García Palomares, contra la Conselleria d'Administració Pública, la part dispositiva de la qual és com segueix:
  
«Decisió
  
Que hem de desestimar i desestimem el recurs de súplica interposat en nom de la Generalitat Valenciana, Conselleria d'Administració Pública, contra la sentència dictada pel Jutjat Social número 8 de València, de data 31 de maig de 1996, en virtut de la demanda formulada instàncies de la senyora María Ángeles García Palomares i, per tant, hem de confirmar i confirmem la sentència recorreguda.»
  
Vista la sentència del Jutjat Social número 8 de València anteriorment referida, segons la qual es disposa:
  
«Decisió
  
Que estimem la demanda formulada per la senyora Mª Ángeles García Palomares davant la Conselleria d'Administració Pública de la Generalitat Valenciana, declare el dret de l'actora a ocupar el lloc de treball que tenia amb anterioritat a la situació d'excedència d'01.02.1988, amb dret a percebre de les retribucions corresponents al nivell C-14-B, amb efectes de 6 de juliol de 1995, i condemnem la demandada a estar i passar per aquesta declaració.»
  
Vist l'escrit de data 29 de setembre de 1999 presentat per la senyora Mª Ángeles García Palomares en què la interessada manifesta la seua voluntat de romandre al lloc de treball núm. 2926, cap de Negociat de Cooperativisme, C-16-E022, de la Conselleria d'Ocupació, que actualment ocupa amb destinació definitiva; es considera executada la sentència en la seua totalitat amb la declaració del seu dret a percebre les retribucions corresponents al nivell C-14-B (avui C-14-E019), amb efectes de 6 de juliol de 1995.
  
En virtut d'allò que s'ha disposat en l'article 118 de la Constitució Espanyola, que estableix l'obligatorietat de complir les sentències i altres resolucions fermes dictades per jutges i tribunals, així com d'allò que s'ha establit en l'article 17.2 de la Llei Orgànica del Poder Judicial, resolc:
  
Reconéixer a la senyora Mª Ángeles García Palomares, NRP 08821800 S0, el dret a percebre les retribucions corresponents al nivell C-14-B (avui C-14-E019) amb efectes de 6 de juliol de 1995 i fins a l'1 de novembre de 1998, data en què el lloc que ocupa va ser reclassificat al nivell c/D-16-E022, a càrrec dels pressupostos de la Conselleria d'Ocupació.